|  |  |
| --- | --- |
|  | PATVIRTINTA  Klaipėdos miesto visuomenės sveikatos biuro direktoriaus pavaduotoja bendriesiems reikalams, vykdanti įstaigos vadovo funkcijas 2025 m. birželio 23 d. įsakymu Nr. J- |

**PROJEKTO „PSICHOAKTYVIŲJŲ MEDŽIAGŲ VARTOJIMO PREVENCIJA, ANKSTYVOJI INTERVENCIJA, PAGALBA IR ŽALOS MAŽINIMAS“**

**VYRIAUSIOJO SPECIALISTO**

**PAREIGYBĖS APRAŠYMAS**

**I SKYRIUS**

**PAREIGYBĖS CHARAKTERISTIKA**

1. Projekto „Psichoaktyviųjų medžiagų vartojimo prevencija, ankstyvoji intervencija, pagalba ir žalos mažinimas“ (toliau - Projekto) vyriausiasis specialistas yra specialistų grupės pareigybė.

2. Pareigybės lygis – A2.

## II SKYRIUS

## SPECIALieji REIKALAVIMAI ŠIAS PAREIGAS EINANČIAM darbuotojui

3. Darbuotojas, einantis šias pareigas, turi atitikti šiuos specialiuosius reikalavimus:

3.1. turėti aukštąjį universitetinį arba jam prilygintą medicinos, sveikatos arba socialinių mokslų srities išsilavinimą;

3.2. mokėti valdyti, kaupti, sisteminti, analizuoti ir apibendrinti informaciją ir teikti išvadas bei pasiūlymus;

3.3. gebėti sklandžiai dėstyti mintis raštu ir žodžiu, bei išmanyti raštvedybos taisykles;

3.4. mokėti dirbti kompiuteriu Microsoft Office programiniu paketu;

3.5. mokėti anglų kalbą pažengusio vartotojo lygmens B1 lygiu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1. Įgyvendina Projekto sutartyje numatytas veiklas bei poveikles savivaldybės teritorijoje, laikydamasis patvirtinto plano ir terminų.

4.2. Organizuoja ir dalyvauja susitikimuose, mokymuose, konferencijose bei kituose renginiuose, susijusiuose su Projektu.

4.3. Dalyvauja komandiruotėse, susijusiose su Projekto veiklomis.

4.4. Vykdo savivaldybėje veikiančių pasilinksminimo vietų darbuotojų apmokymą pagal Projekte naudojamą metodinę medžiagą ir, laikydamasis ES projektams keliamų reikalavimų, po kiekvienų mokymų Projekto koordinatoriui pateikia užpildytą dalyvių sąrašą bei dalyvių anketas.

4.5. Dalyvauja rengiant metodines rekomendacijas, informacinius leidinius, metodinę medžiagą susijusią su Projekto veiklų įgyvendinimu, teikia pastabas.

4.6. Vykdo Projekto veiklų stebėseną ir užtikrina įgyvendintų veiksmų kokybę ir laiku pasiektus rezultatus.

4.7. Kuria ir skleidžia informacinę medžiagą apie Projekto veiklas bei rezultatus (pvz., informaciniai pranešimai, straipsniai, kita medžiaga).

4.8. Rengia ir teikia Projektui reikalingas ataskaitas, išvadas bei kitus dokumentus arba, esant poreikiui, koordinuoja jų rengimą.

4.9. Teikia siūlymus Projekto koordinatoriui dėl Projekto veiklose naudojamos metodikos tobulinimo.

4.10. Atlieka kitus, nenuolatinio pobūdžio su Projekto įgyvendinimu susijusius pavedimus.

4.11. Laikosi Jungtinės veiklos (partnerystės) sutartyje nurodytų įsipareigojimų partneriui (4.2. punktas).

**VI SKYRIUS**

**ŠIAS PAREIGAS EINANČIO DARBUOTOJO PAVALDUMAS**

5. Šias pareigas einantis darbuotojas tiesiogiai pavaldus visuomenės sveikatos biuro direktoriui.

\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)